১।  আগ্নেয়াস্ত্র লাইসেন্সের আবেদন ফরম কোথায় পাওয়া যায়?

 জেলা প্রশাসকের কার্যালয়ের জে এম  পাওয়া যায়।

২। আগ্নেয়াস্ত্র লাইসেন্স পাওয়ার পদ্ধতি কী?

একনালা/দুইনালা বন্দুক/রাইফেল লাইসেন্সের ক্ষেত্রে প্রয়োজনীয় কাগজপত্রসহ আবেদন করার পর ডিএসবি শাখার সন্তোষজনক মতামত প্রাপ্তি সাপেক্ষে জেলা প্রশাসক কর্তৃক লাইসেন্স প্রদান করা হয় ।

পিস্তল/রিভলবার লাইসেন্সের ক্ষেত্রে প্রয়োজনীয় কাগজপত্রসহ আবেদন করলে ডিএসবি শাখার সন্তোষজনক মতামত প্রাপ্তির পর স্বরাষ্ট্র মন্ত্রণালয়ের অনুমতি সাপেক্ষে লাইসেন্স প্রদান  প্রদান করা হয় ।

৩। বয়স ?

 আগ্নেয়াস্ত্র লাইসেন্স প্রাপ্তির জন্য আবেদনকারীর বয়স ন্যূনতম ৩০ বছর (প্রযোজ্য ক্ষেত্র ব্যতীত)

৪। কি কি কাগজপত্র আবশ্যক ?

·        পাসপোর্ট সাইজের ছবি সত্যায়িত ০৩ কপি, ব্যাংক সলভেন্সী, জন্ম নিবন্ধন, নাগরিকত্ব সনদপত্র, জাতীয় পরিচয়পত্র, আয়কর সার্টিফিকেট, প্রযোজ্য ক্ষেত্রে ওয়ারিশান সার্টিফিকেট, ব্যবসায়িক ট্রেড লাইসেন্স, ১৫০/-টাকা মূল্যের স্ট্যাম্পে হলফ নামা দাখিল করতে হবে।

৫। আগ্নেয়াস্ত্র লাইসেন্স ফি কত?

·        একনালা/দুইনালা বন্দুক ও শর্টগান লাইসেন্সের ক্ষেত্রে ফি-১৫০০/-টাকা।

·        রাইফেল লাইসেন্সের ক্ষেত্রে ফি-২০০০/-টাকা।

·        পিস্তল/রিভলবার লাইসেন্সের ক্ষেত্রে ফি-৫০০০/-টাকা।

৬।কখন নবায়ন করতে হয় ?

সাধারণত প্রতিবছর ডিসেম্বর মাসে নবায়ন করতে হয়। বিশেষ বিশেষ ক্ষেত্রে জেলা ম্যাজিস্ট্রেট বিশেষ ক্ষমতায় নবায়নের সময়সীমা পরবর্তী বছরের জানুয়ারী মাস পর্যন্ত বৃদ্ধি করে থাকেন।

৭। নবায়ন ফি কত ?

·        একনালা/দুইনালা বন্দুক/রাইফেল/শটগান লাইসেন্সের ক্ষেত্রে ফি-১০০০/-টাকা।

·        পিস্তল/রিভলবার লাইসেন্সের ক্ষেত্রে ফি-৩০০০/-টাকা।